Ministru kabineta noteikumu projekta

## „Būvniecības valsts kontroles biroja nolikums” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Būvniecības valsts kontroles biroja nolikums” (turpmāk – noteikumu projekts) izstrādāts pēc Ekonomikas ministrijas iniciatīvas, pamatojoties uz Ministru kabineta 2014.gada 29.jūlija protokola nr. 41 30.§ 4.punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Valsts pārvaldes iekārtas likuma 16.panta pirmā daļa paredz, ka tiešās pārvaldes iestādes darbību reglamentē Ministru kabineta apstiprināts nolikums. Saskaņā ar 2014.gada 24.aprīļa un 2014.gada 3.jūlija grozījumiem likumā „Būvniecības likums” noteikts, ka valsts būvniecības kontrolei tiek veidots Būvniecības valsts kontroles birojs (turpmāk – birojs) kura kompetence ir:1) nodrošināt būvdarbu valsts kontroli, veicot šādu būvju būvdarbu kontroli un pieņemšanu ekspluatācijā:a) tādu jaunu publisku ēku būvniecību un pārbūvi, kurās paredzēts vienlaikus uzturēties vairāk nekā 100 cilvēkiem (turpmāk - publiska ēka),b) būves, kuru paredzētajai būvniecībai atbilstoši likuma "Par ietekmes uz vidi novērtēšanu" [4.](http://likumi.lv/doc.php?id=55567#p4)panta pirmās daļas 1.punktam piemērota ietekmes uz vidi novērtējuma procedūra,c) jaunas būves vai esošu būvju pārbūves, kuru ieceres iesniedzējs ir pašvaldība, ja publisku būvdarbu līguma līgumcena ir 1,5 miljoni *euro* vai lielāka;2) nodrošināt publisku ēku ekspluatācijas uzraudzību;3) nodrošināt būvniecības informācijas sistēmā iekļautās informācijas pieejamību;4) informēt kompetences pārbaudes iestādes par būvspeciālistu profesionālās darbības pārkāpumiem;5) nodrošināt metodisku palīdzību savas kompetences jautājumos;6) organizēt būvniecības procesā iesaistīto uzraudzības un kontroles iestāžu un nevalstisko organizāciju sadarbību, lai veicinātu būvspeciālistu profesionālās kompetences paaugstināšanu;7) izskatīt iesniegumus un sūdzības par būtiskiem normatīvo aktu pārkāpumiem būvniecības procesā vai arī gadījumos, kad būve ir radījusi vai var radīt bīstamību vai būtisku kaitējumu personu dzīvībai, veselībai, īpašumam vai videi. Būvdarbu valsts kontroli un būvju ekspluatācijas uzraudzību veiks birojā nodarbināti būvinspektori - personas, kuras ir reģistrētas būvinspektoru reģistrā. Personām izvirzāmās prasības un reģistrācijas nosacījumi tiks noteikti Ministru kabineta noteikumos „Noteikumi par būvinspektoriem”.Papildus birojam noteiktas tādas būtiskas funkcijas kā: 1)Būvspeciālistu kompetences novērtēšana un patstāvīgas prakses uzraudzība;2)Būvprojektu un būvju ekspertīzes organizēšana gadījumos, kad būvniecības pasūtītājs ir publisko tiesību juridiskā persona vai tās institūcija, un strīdus gadījumos starp būvniecības procesa dalībniekiem, kad nepieciešams neatkarīgas būvprojekta vai būves ekspertīzes atzinums.Papildus informācija par birojam plānoto darba apjomu iekļauta informatīvajā ziņojumā „Par Būvniecības valsts kontroles biroja izveidei un uzdevumu izpildei nepieciešamajiem pasākumiem un finansējumu”, kuru izskatīja un pieņēma zināšanai 2014.gada 29.jūlija Ministru kabineta sēdē (prot nr. 41 30.§).Biroja izveides mērķis:Pašreiz būvniecība ir pašvaldību autonomā kompetence. Proti, par būvniecības uzraudzību, būvinspektoru izvēli un to uzdevumiem, kā arī par būvinspektoru uzraudzību un kontroli atbild pati pašvaldība. Jau iepriekš Valsts kontrole vērsusi uzmanību uz faktu, ka pašvaldību būvinspektori ir vienīgās amatpersonas, kas uzrauga būvniecību pašvaldībās, arī gadījumos, kad pati pašvaldība veic būvniecību. Šāda situācija var radīt risku, ka būvniecības publiskā uzraudzība netiek pienācīgi nodrošināta un arī būves pieņemšana ekspluatācijā var notikt nepilnvērtīgi izvērtējot tās gatavību un atbilstību normatīvo aktu prasībām. No informācijas, ko apkopojam ik gadus jāsecina, ka pašvaldību būvinspektori neveic regulāras pārbaudes būvobjektos būvniecības procesa laikā, kā arī pieeja pārbaužu veikšanai dažādiem būvinspektoriem ir atšķirīga. Tas saistīts gan ar dažādo materiāli tehnisko nodrošinājumu būvinspektoriem pašvaldībās, gan arī pašvaldības dotajiem uzdevumiem un izvirzītajām prasībām būvniecības kontrolei. Šādā situācijā valstij attiecībā uz atsevišķu veidu būvēm, kas tiek izmantotas sabiedrības vajadzībām jāizveido efektīvāku uzraudzības sistēmu, kas garantē sabiedrības drošību t.sk. minimizē risku par tādu traģēdiju kā Zolitūdē, atkārtošanos. Birojs veidots tā, lai tā funkcijas nedublētos ar pašvaldību būvvalžu funkcijām, bet tas īstenotu profesionālu uzraudzību pār sabiedriski nozīmīgo ēku būvniecības procesu un to nodošanu ekspluatācijā, pārliecinoties ne vien par dokumentu pareizību, bet arī darbu izpildes kvalitāti un ēkas drošību ekspluatācijā. Birojs būs tiesīgs pieņemt ekspluatācijā publiskas ēkas un būves, kas tiek būvētas par publisko, Eiropas Savienības fondu vai citas ārvalstu finanšu palīdzības līdzekļu finansējumu, ja pasūtītājs ir publisko tiesību juridiskā persona.Atbilstoši Būvniecības likumam, kas pieņemts 2013.gada 9.jūlijā un stājas spēkā 2014.gada 1.oktorbī būvniecības procesu var iedalīt četros būtiskos posmos:1.Būvniecības ieceres izskatīšana un lēmuma pieņemšana;2.Būvatļaujas nosacījumu izpilde un kontrole pār to;3.Būvdarbu uzraudzība;4.Būves pieņemšana ekspluatācijā;Biroja kompetence būvniecības procesā paredzēta 3.un 4.posmā, savukārt 1. un 2.posmu tāpat kā līdz šim nodrošina pašvaldība vai cita iestāde speciālos būvnoteikumos noteiktos gadījumos (piem. Valsts dzelzceļa inspekcija par dzelzceļa būvniecības ieceri, VAS „Latvijas valsts ceļi” par autoceļu būvniecības ieceri). Tas nozīmē, ka pasūtītajam saglabājas līdz šim spēkā esošā kārtība par būvniecības ieceres dokumentu iesniegšanu. Tāpat tiek saglabāta kārtība, ka lēmuma pieņēmējs par būvniecības ieceri ir pašvaldība vai cita iestāde speciālos noteikumos noteiktos gadījumos. Tikai pēc atzīmes par tiesībām uzsākt būvdarbus saņemšanas, birojs uzsāks pildīt savus pienākumu. Būvdarbu uzraudzības posmā (3.posms) valsts būvniecības biroja būvinspektors darbosies atbilstoši kompetencei, kura noteikta Būvniecības likuma 18.pantā t.sk. pieņems lēmumus par būvdarbu apturēšanu, ja tas būs nepieciešams. Savukārt lēmumu par turpmāko rīcību pēc būvdarbu apturēšanas pieņems būvvalde vai cita iestāde speciālos būvnoteikumos noteiktos gadījumos. Arī administratīvā pārkāpuma izvērtēšanas jautājumi saglabāti pašvaldības kompetencē.Birojs veiks arī ekspluatācijā nodotu publisku ēku (ēkas, kurās paredzēts vienlaikus uzturēties vairāk nekā 100 cilvēkiem) apsekojumus Būvniecības likuma 21.pantā noteiktā kārtībā. Šobrīd šādu ēku drošuma jautājums ir tikai pašu īpašnieku ziņā. Birojam noteikta kompetence organizēt ekspertīzes un nodrošināt būvekspertu kompetences novērtēšanas un prakses uzraudzības veikšanu. Tas veicinās ekspertu neatkarību no citiem būvniecības procesa dalībniekiem un sertificēšanas institūcijām, kas veic būvniecības dalībnieku kompetences novērtēšanu. Lai nodrošinātu būvspeciālistu kompetences atbilstošu novērtēšanu birojam jāievieš procedūras, kas noteiktas standartā LVS EN ISO/IEC 17024:2013 „Atbilstības novērtēšana. Vispārīgās prasības personu sertificēšanas institūcijām (ISO/IEC 17024:2012)”. Iesniegumu un sūdzību izskatīšanas ietvaros Biroja pienākumi saistāmi ar pārkāpumiem būvēs, kuru uzraudzība ir biroja kompetencē. Rīcība šādu iesniegumu gadījumos tiks nodrošināta atbilstoši Būvniecības likuma 18.pantā un 21.pantā noteiktajam.Par pārkāpumiem būvniecībā, gadījumos, kad būvniecības kontrole ir piekritīga pašvaldībai, birojs saņemtās sūdzības pārsūtīs pēc piekritības.Saskaņā ar 2014.gada 3.jūlija grozījumiem likumā „Būvniecības likums” vairāku birojam noteikto funkciju izpildes uzsākšana paredzēta pakāpeniski laika posmā līdz 2016.gadam.Tā – funkcijas izpilde par publisku ēku ekspluatācijas uzraudzību tiks uzsākta ar 2015.gada 1.janvāri, būvdarbu uzraudzība un būvju pieņemšana ekspluatācijā ar 2015.gada 1.jūliju, bet būvspeciālistu kompetences novērtēšana būvekspertīzes specialitātē ar 2016.gada 1.janvāri. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izveidojot biroju tiek saglabāta līdzšinējā procedūra būvdarbu uzraudzībai un būvju pieņemšanai ekspluatācijā, taču Būvniecības likumā noteiktos gadījumos mainās institūcija, kas realizē minētos uzdevumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums |  |
| 4. | Cita informācija | nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2014. gadu | izmaiņas, salīdzinot ar 2014. gadu | izmaiņas, salīdzinot ar 2014. gadu |
| 1 | 2 | 3 | 4 | 5 | 6 |
|  | Tiesību akta projekta ietekme uz valsts budžetu un pašvaldību budžetiem izskatīta 2014.gada 29.jūlija Ministru kabineta sēdē (protokola nr. 41 30.§) lemjot par rīkojuma projektu "Par Būvniecības valsts kontroles biroja izveidei un uzdevumu izpildei nepieciešamajiem pasākumiem un finansējumu" |  |  |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Visos uz 2013.gada 9.jūlijā pieņemtā Būvniecības likuma pamata (Būvniecības likuma 5.pants) izdodamajos Ministru kabineta noteikumu projektos, kur tas nepieciešams, iekļauta biroja kompetence atbilstoši Būvniecības likuma 6., 6.1, 18. un 21.pantā noteiktajam. |
| 2. | Atbildīgā institūcija |  Ekonomikas ministrija  |
| 3. | Cita informācija |  Nav  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ekonomikas ministrijas tīmekļa vietnē ir ievietots informatīvais ziņojums Par Būvniecības valsts kontroles biroja izveidei un uzdevumu izpildei nepieciešamajiem pasākumiem un finansējumu. |
| 2. | Sabiedrības līdzdalība projekta izstrādē | Biroja izveides un kompetences jautājumi tika apspriesti Saeimas Tautsaimniecības, agrārās, vides un reģionālās politikas komisijas izveidotās Būvniecības likuma darba grupas sēdēs, kur piedalījās pārstāvji no Sabiedriskās politikas centra Providus, Latvijas Arhitektu savienības, Latvijas Būvnieku asociācijas, Latvijas Būvinženieru savienības, Latvijas Pašvaldību savienības. Priekšlikumi likumprojektā „Grozījumi Būvniecības likumā” par biroja izveidi nosūtīti izskatīšanai arī Sabiedrībai par atklātību Delna. |
| 3. | Sabiedrības līdzdalības rezultāti |  Darba grupas ietvaros izteiktie priekšlikumi ņemti vērā likumprojekta „Grozījumi Būvniecības likumā” izskatīšanas gaitā. |
| 4. | Cita informācija | nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde ir saistīta ar jaunas iestādes – Būvniecības valsts kontroles biroja - izveidi. |
| 3. | Cita informācija | nav |

Anotācijas V sadaļa – projekts šo jomu neskar.

Ekonomikas ministrs V.Dombrovskis

Vīza:

Valsts sekretārs M.Lazdovskis

22.09.2014.

1402

I.Oša,

67013031, ilze.osa@em.gov.lv